stanford-oval/wikipedia huggingface dataset:
Hotelli Seurahuone (Helsinki)
Historia > Uusi Seurahuone Kaivokadulla

Seurahuone siirtyi vuonna 1902 Helsingin kaupungin omistukseen. Hotelli- ja ravintolatoiminnan vastuu siirtyi Wilhelm Noschisille. Hänen aikanaan toiminta siirtyi Kaivokadulle. Alkuperäinen hotellirakennus muutettiin virastotaloksi ja kaupungintaloksi.
Hotelli sai tilat Kaivokadun ja Heikinkadun kulmaan rakennetusta Armas Lindgrenin suunnittelemasta Vakuutusyhtiö Kalevan talosta, sillä Kalevan johtaja Uno Kurtén oli Noschisin ystävä. Hotelli avasi ovensa uusissa tiloissa vuonna 1914. Tuohon aikaan oli poikkeuksellista, että jokaisessa huoneessa oli puhelin, lämmin vesi ja keskuslämmitys. Seurahuoneessa asui noihin aikoihin paljon venäläisiä emigrantteja ja poliittisia pakolaisia. Hotellissa asui esimerkiksi tammikuusta heinäkuuhun 1919 venäläinen kenraali Nikolai Judenitš, joka suunnitteli sotaretkeä Pietarin valtaamiseksi.
Wilhelm Noschis siirsi myöhemmin hotellin osakkeet ruotsalaisen vaimonsa Annan nimiin. Anna Noschis vastasi hotellista 1970-luvulle, jolloin Kaleva uhkasi muuttaa tilat supermarketiksi. Uhka kuitenkin väistyi, ja vastuunkantajaksi tuli Vuoristo-yhtiöt. Vuodesta 1973 alkaen ravintolaa piti pitkään Elanto ja vuoden 1996 jälkeen Restel, ensin yhteistyössä Elannon kanssa ja vuodesta 2004 alkaen yksin.
Vuonna 2018 hotellin osti Helsingin yliopiston ylioppilaskunta, joka yhdisti hotelliin myös osan viereisestä Uudesta ylioppilastalosta. Uusi suurhotelli avattiin keväällä 2024 nimellä Grand Hansa.
Kirjallisuutta

Krohn, Aarni: Ikimuistoisessa seurassa: Kulttuuria, kulinarismia ja kohtaloita Seurahuoneella, Suomen vanhimmassa hotellissa 1833–1983.  Helsinki:  Tammi, 1983.  ISBN 951-30-5967-7
Aiheesta muualla

Kock, G.: Helsingin Seurahuone. Pörssitieto.
Suomen vanhimmasta hotellista aiottiin tehdä supermarketti. (Arkistoitu – Internet Archive) Helsingin Uutiset 18.1.2013.
Alkuperäinen Seurahuone vuonna 1908.
Spartakistikapina

Kansannousua Berliinin kaduilla tammikuussa 1919.
Spartakistikapina eli Tammikuun kapina on Berliinissä 5.–12. tammikuuta 1919 tapahtuneelle kapinaliikkeelle yleisesti annettu nimitys. Kapinaan liittyi yleislakko ja erilaisia kapinaliikkeitä. Yksi kapinaliikkeen keskeisimmistä kukistajista oli sosiaalidemokraattinen puolustusministeri Gustav Noske ja hänen apunaan kaupungin kodinturvajoukot. Kapina on yksi keskeisimmistä Saksan vallankumousliikehdinnän tapahtumista vuosina 1918–1919.
Tapahtumista käytetään yleisesti nimitystä spartakistikapina, vaikka Spartakistiliitto ei aloittanut eikä johtanut kapinaa, vaan osallistui siihen vasta kun tapahtumat olivat jo alkaneet.
Tausta

Yhteenoton taustalla olivat Saksan vasemmiston eriävät näkemykset siitä, mihin suuntaan työväenliikkeen olisi pitänyt edetä vuoden 1918 marraskuun vallankumouksen jälkeen. Saksan sosiaalidemokraattinen puolue (SPD) oli muodostanut uuden hallituksen ja pyrki perustamaan parlamentaariseen demokratiaan nojaavan tasavallan, Saksan itsenäinen sosiaalidemokraattinen puolue (USPD) vaati suoraa sosialistista vallankumousta ja radikaaleimmat spartakistit halusivat luoda Venäjän esikuvaa vastanneen neuvostovallan. Kun Friedrich Ebertin johtama sosiaalidemokraattinen hallitus ilmoitti, että Saksan tulevasta valtiomuodosta päättäisi perustuslakia säätävä kansalliskokous eivätkä työläisten ja sotilaiden neuvostot, spartakistit kääntyivät avoimesti hallitusta vastaan ja vaativat työläisiä ja sotilaita puolustamaan neuvostoja. Spartakistien johtajat perustivat tammikuun alussa Saksan kommunistisen puolueen (KPD).
Tapahtumat

Kapina alkoi 4. tammikuuta, kun Preussin sosiaalidemokraattinen sisäministeri Paul Hirsch erotti Berliinin poliisipäällikön Emil Eichhornin. Hän oli USPD:n jäsen, ja hänet oli valinnut tähän tehtävään Berliinin kansankomisaarien neuvosto marraskuussa 1918. Tämän tapahtuman seurauksena mielenosoittajat valtasivat Berliinin Kochstrassella sijainneen sosialidemokraattisen puolueen lehden Vorwärtsin toimituksen, ja he pystyttivät barrikadeja kaduille. Muita työntekijöitä liittyi nopeasti tähän tapahtumaan, ja he tukkivat useita lähistön katuja. Syynä tapahtumaan oli lehden julkaisemat spartakisteille negatiiviset artikkelit, joita oli ilmestynyt aina syyskuusta 1918 lähtien.
Sekä USPD:n että uuden kommunistisen puolueen johtajat reagoivat tilanteeseen nopeasti ja julistivat kaupunkiin yleislakon 7. tammikuuta 1919. Arviolta noin 500 000 työntekijää meni lakkoon, ja osa heistä osoitti mieltään Berliinin keskustassa tuona viikonloppuna.
Vallankumouksellinen komitea koostui 52 jäsenestä, joihin kuuluivat niin Karl Liebknecht kuin Georg Ledebour. Sen tarkoituksena oli ottaa itselleen valta Berliinissä. Kuitenkin kaksi päivää lakon jälkeen komitean sisäiset erimielisyydet estivät tavoitteiden viemisen eteenpäin. Jotkut kapinalliset olisivat halunneet armeijan sekaantuvan tapahtumiin, mutta osa halusi myös neuvotteluja hallituksen ja Ebertin kanssa. Ne työntekijät, jotka edelleen pitivät hallussaan toimituksen rakennusta, aloittivat myös taistelun kaduilla. Tästä oli seurauksena ns. ”Verinen viikko”.
Myöskään Kommunistisen puolueen johto ei ollut yksimielinen siitä, mitä pitäisi tehdä. Karl Liebknecht, päinvastoin kuin Rosa Luxemburg, kannatti Ebertin hallituksen väkivaltaista suistamista. Jos sitä ei tehtäisi, niin kommunistit (KPD) eriytyisivät liiaksi työtätekevien massojen tahdosta. Samanaikaisesti useat kommunistien johtajat yrittivät saada asialleen sotilaallista tukea Berliiniin sijoitetuista joukko-osastoista, sekä eritoten Volksmarinedivisionin taholta. Tämä joukko koostui merimiehistä, joiden lakosta joulukuussa koko kapinaliike oli saanut alkunsa.
Verinen viikko (6.–13. tammikuuta)

Sosialistihallituksen pääministeri Ebert teki sopimuksen armeijan kanssa kapinan tukahduttamiseksi. 8. tammikuuta kommunistit (KPD) jättivät vallankumouskomitean toiminnan, sen jälkeen kun USPD:n edustajat olivat pyytäneet Friedrich Ebertiä neuvotteluihin kapinoitsijoiden kanssa. Tämän tapahtuman aikana työläismassat saivat tiedon Vorwärts (SPD) -lehdessä otsikolla Die Stunde der Abrechnung naht! (Tilinteon hetki koittaa) julkaistusta artikkelista. Samalla he myös saivat tietää, että SPD:n hallinto oli päättänyt tukahduttaa kaikki työläismassojen kapinoinnit väkivalloin Freikorpsin avulla. Friedrich Ebert oli todellakin käskenyt puolustusministeri Gustav Noskea toimimaan 6. tammikuuta 1919. Tällöin vallankumouksellinen komitea lopetti keskustelut SPD:n kanssa, ja näin spartakistien ryhmittymä kutsui jäseniään tarttumaan aseisiin.
Samana päivänä Friedrich Ebert määräsi Freikorpsin hyökkäämään kapinoivia työläismassoja vastaan. Tämä miliisiluonteinen järjestö muodostui entisistä ensimmäisen maailmansodan veteraaneista, joilla vielä oli hallussa aseensa. Tämä antoi heille merkittävä ylivoiman. Freikorps sai nopeasti haltuunsa barrikadien sulkemat kadut ja vallatut rakennukset. Useat työläiset antautuivat, joskaan se ei estänyt sotilaita surmaamasta useita heidän joukostaan. Tuntematon määrä siviilejäkin sai surmansa näiden taistelujen aikana.
Freikorps pidätti Karl Liebknechtin ja Rosa Luxemburgin, ja heidät teloitettiin 15. tammikuuta. Rosa Luxemburgin ruumis heitettiin Landwehrkanal-kanavaan. Teloittajat toki löytyivät, heidät tuomittiin, mutta vapautettiin kaikista syytteistä toukokuussa 1919..
Aiheesta muualla

Spartacus-mellakat Berliinissä 20 vuotta sitten, Suomen Kuvalehti, 11.02.1939, nro 6, s. 26, Kansalliskirjaston digitaaliset aineistot
Demi Lovato

| Demi Lovato |
| --- | --- |
 Demi Lovato vuonna 2020.
Henkilötiedot
Koko nimi:  Demetria Devonne Lovato
Syntynyt: 20. elokuuta 1992 (ikä 32)  Albuquerque, New Mexico
Näyttelijä
Taiteilijanimet:  Demi Lovato
Aktiivisena:  2002–
Merkittävät roolit:  Mitchie Torres (Camp Rock) Sonny Munroe (Sonny with a Chance)
Palkinnot
 Teen Choice (2009) 
 Nimikirjoitus
Aiheesta muualla
Viralliset kotisivut
IMDb 
Elonet
Demetria Devonne ”Demi” Lovato (s. 20. elokuuta 1992 Albuquerque, New Mexico) on yhdysvaltalainen laulaja-lauluntekijä ja näyttelijä.
Lovato tuli tunnetuksi vuosina 2007–2008 näytellessään Disneyn Camp Rock -elokuvassa Jonas Brothers -yhtyeen kanssa. Ennen sitä hän näytteli Disney Channelin Tavataan välkkärillä -ohjelmassa Charlotte Adamsia. Lisäksi Lovato tunnetaan Disney Channelin tilannekomediasta Sonny with a Chance, jossa hän näytteli pääroolia, Sonny Munroeta. Lovato aloitti musiikkiuransa Camp Rock-elokuvien aikoihin ja on uransa aikana voittanut useita alan palkintoja. Hän on saanut muun muassa kaksitoista Teen Choice -palkintoa sekä lukuisia ehdokkuuksia, kuten MTV Video Music Awards, Grammy Awards ja People’s Choice Awards. Hän on myös aktiivinen hyväntekeväisyystyössä.
Lovato julkaisi Yhdysvalloissa ensimmäisen albuminsa Don’t Forgetin kesällä 2008. Levyä myytiin ensimmäisen viikon aikana yli 89 000 kappaletta. Lovaton toinen albumi, Here We Go Again, julkaistiin heinäkuussa 2009. Levyä myytiin 108 000 kappaletta ensimmäisen viikon aikana. Lovato julkaisi kolmannen studioalbuminsa Unbrokenin vuonna 2011 ja neljännen albuminsa Demin vuonna 2013. Hän lauloi myös tunnuskappaleen "Let It Go" elokuvan Frozen – huurteinen seikkailu soundtrackille. Lovaton viides studioalbumi Confident julkaistiin vuonna 2015. Se debytoi kakkossijalla Billboard 200 -listalla ja johtosingle ”Cool for the Summer” myi platinaa. Lovaton kuudes studioalbumi Tell Me You Love Me ja albumin single ”Sorry Not Sorry” myi platinaa.
Lovato on äänialaltaan mezzosopraano.
Varhainen elämä

Demi Lovato syntyi Albuquerquessa, New Mexicossa ja kasvoi Dallasissa, Texasissa. Hänen vanhempansa ovat Patrick Lovato ja Dianna Smith (nykyään De La Garza). Hän on latinalaisamerikkalaista, irlantilaista ja englantilaista syntyperää. Lovaton äiti on entinen Dallas Cowboysin cheerleader ja isä oli insinööri ja muusikko. Vanhemmat erosivat Lovaton ollessa kaksivuotias, ja hänen isänsä muutti takaisin New Mexicoon.
Demi Lovato on keskimmäinen äitinsä kolmesta lapsesta. Hänellä on isosisko Dallas Lovato (s. 1988), pikkusisarpuoli Madison De La Garza äitinsä toisesta avioliitosta sekä vanhempi sisarpuoli Amber isänsä puolelta. Lovaton isä kuoli syöpään kesäkuussa 2013.
Lovaton näyttelijänura alkoi kuusivuotiaana, jolloin hän esiintyi lasten televisiosarjassa Barney ja ystävät. Koekuvauksessa hän tutustui Selena Gomeziin, ja molemmat esiintyivät sarjassa kahden vuoden ajan.
Ura > 2006–2008: Camp Rock ja Don’t Forget

Vuonna 2006 Lovatolla oli pieni rooli televisiosarja Paon toisella tuotantokaudella. Hän vieraili myös yhdessä tilannekomediasarja Just Jordanin jaksossa.
Tammikuussa 2007 Lovato valittiin Disney Channelin lyhytsarjaan Tavataan välkkärillä, joka esitettiin ensimmäisen kerran televisiossa 26. elokuuta 2007. Vuonna 2008 Lovato sai pääroolin Camp Rock -elokuvasta, jossa hän näytteli 14-vuotiasta Mitchie Torresia. Elokuva ensi-ilta Yhdysvalloissa oli Disney Channelilla 20. kesäkuuta 2008, ja elokuvalla oli 8,9 miljoonaa katsojaa. Lovato lauloi elokuvassa neljä laulua, mukaan lukien Joe Jonasin kanssa laulama kappale "This Is Me", joka sijoittui Billboard Hot 100 -listalla yhdeksänneksi.
Kesäkuussa 2008 Lovato allekirjoitti levytyssopimuksen Hollywood Recordsin kanssa. Kesä-heinäkuussa 2008 Lovato esiintyi Demi Live! Warm Up Tour 2008 -kiertueella sekä Burning Up Tourilla yhdessä Jonas Brothersin kanssa.
Lovaton debyyttialbumi, Don’t Forget, julkaistiin syksyllä 2008. Suurin osa albumin kappaleista on kirjoitettu yhdessä Jonas Brothersin kanssa, joka myös tuotti albumin yhdessä John Fieldsin kanssa. Albumi sijoittui parhaimmillaan toiselle sijalle Billboard 200 -listalla. Ensimmäisellä viikolla albumia myytiin 89 000 kappaletta. Sittemmin albumia on myyty yli 500 000 kappaletta Yhdysvalloissa. Albumilta julkaistiin kolme singleä, "Get Back", "La La Land" ja "Don’t Forget".
Ura > 2009: Sonny With a Chance ja Here We Go Again

Helmikuussa 2009 Lovato aloitti näyttelemisen Sonny with a Chance -sarjassa. Hän esiintyi sarjassa kahden tuotantokauden ajan, mutta ei jatkanut enää kolmatta kautta. Kesäkuussa 2009 Lovato esiintyi elokuvassa Operaatio Prinsessa, jossa hän näytteli Selena Gomezin kanssa. Elokuvassa Lovato ja Gomez esittävät dueton "One and the Same". Elokuvan ensi-ilta keräsi Disney Channelille 9,8 miljoonaa katsojaa.
Lovato aloitti kesäkiertueen, Summer Tour 2009, ennen toisen albuminsa, Here We Go Again, julkaisua. Albumi julkaistiin kesällä 2009, ja se debytoi Billboard 200 -listan ykkössijalla 108 000 myydyllä albumilla. Albumi keräsi myönteisiä arvioita kriitikoilta. Allmusic valitsi albumin yhdeksi vuoden parhaaksi pop-albumiksi. Albumin ensimmäisenä singlenä julkaistiin nimikkokappale, "Here We Go Again" 23. kesäkuuta 2009. Se oli parhaimmillaan sijalla 15 Billboard Hot 100 -listalla. Toisena singlenä julkaistiin "Remember December".
Ura > 2010–2011: Henkilökohtaiset ongelmat ja kolmas studioalbumi

Camp Rockin jatko-osan, Camp Rock 2: The Final Jamin ensiesitys oli 3. syyskuuta 2010. Ensi-ilta keräsi kahdeksan miljoonaa katsojaa. 13. toukokuuta Lovato esiintyi vierailevana tähtenä televisiosarjassa Greyn anatomia.
Syksyllä Lovato oli kiertueella Jonas Brothersin kanssa, mutta hän jätti kiertueen kesken hakeutuakseen hoitoon.
Huhtikuussa 2011 Lovato ilmoitti, ettei jatka roolissaan Sonny with a Chance -sarjassa ja keskittyvänsä musiikkiuraansa. Hän on myös kertonut musiikin olevan hänen ensimmäinen intohimonsa, sillä se sopii luonnostaan hänelle, ja pitävänsä näyttelemistä enemmänkin harrastuksena.
Lovaton kolmas studioalbumi, Unbroken, julkaistiin 20. syyskuuta 2011. Ensimmäisenä singlenä albumilta julkaistiin kappale "Skyscraper".. Skyscraper oli Lovaton toinen kappale, joka pääsi Billboard Hot 100-listan kymmenen kärkeen sijoittuen sijalle 10. Albumilta julkaistiin toisena singlenä Give Your Heart A Break, joka saavutti edeltäjäänsäkin suuremman suosion mm. myyden nelinkertaista platinaa Yhdysvalloissa.
Ura > 2012: X Factor ja neljäs studioalbumi

4. huhtikuuta 2012 Lovato kertoi Twitterissä aloittaneensa työskentelyn neljännen albuminsa parissa. 14. toukokuuta 2012 FOX-televisiokanava kertoi Lovaton olevan laulukilpailuohjelman X Factor USA uusi tuomari. Hän jatkoi tuomarina myös ohjelman kolmannelle kaudelle.
Lovato julkaisi ”Heart Attack” -nimisen singlen 24. helmikuuta 2013. Se ylsi Billboard Hot 100-listan sijalle 10. Hänen neljäs studioalbuminsa Demi julkaistiin toukokuussa 2013. Ensimmäisellä julkaisuviikolla se myi yli 110 000 kappaletta, mikä on tähän mennessä suurin saavutus Lovaton levyuralla. Albumi menestyi myös kansainvälisesti, päästen listojen kärkeen muun muassa Uudessa-Seelannissa, Espanjassa ja Isossa-Britanniassa.. Albumilta julkaistiin myös kolme muuta singleä, Made In The USA, Neon Lights ja Really Don’t Care.
Ura > 2015: Viides studioalbumi Confident

DEMI-albumin menestyksen jälkeen Lovato aloitti viidennen studioalbuminsa tekemisen mm. huipputuottaja Max Martinin kanssa.
Ensimmäinen single albumilta oli Cool For The Summer, joka sijoittui listoilla top kymppiin useassa maassa. Single pääsi sijalle 11. Yhdysvaltain Billboard Hot 100-listalla. Toinen single Confident saavutti myös suurta suosiota. Stone Cold julkaistiin albumin kolmantena ja viimeisenä singlenä.
Confident-niminen albumi julkaistiin lokakuussa 2015. Albumi sijoittui kolmen parhaan joukkoon albumilistoilla useassa maassa esimerkiksi päästen 2. sijalle Yhdysvalloissa ja 1.sijalle Kanadassa.
Confident sai paljon ylistystä kriitikoilta ja oli ehdokkaana vuoden pop-albumiksi vuoden 2017 Grammy-gaalassa.
Ura > 2017–2018: Tell Me You Love Me ja maailmankiertue

Vuonna 2017 Lovato julkaisi uutta musiikkia. Maaliskuussa julkaistussa Cheat Codes yhtyeen No Promises-kappaleella hän oli mukana sekä myöhemmin Lovato esiintyi Jax Jonesin Instruction kappaleella.
Heinäkuussa 2017 hän julkaisi ensimmäisen singlen Sorry Not Sorry tulevalta Tell Me You Love Me-albumiltaan. Sorry Not Sorry oli Demi Lovaton suurin listahitti siihenastisella urallaan sijoittuen kymmenen parhaan joukkoon singlelistoilla mm. Australiassa, Kanadassa, Isossa-Britanniassa ja Yhdysvalloissa. Yhdysvalloissa kappale pääsi sijalle 6. Billboard Hot 100-listalla   myyden nelinkertaista platinaa. Kappale pysyi Billboard Hot 100-listalla huikeat 36 listaviikkoa. Sorry Not Sorry saavutti myös ykköspaikan Yhdysvaltain radiolistalla. Isossa-Britanniassa kappale ylsi sijalle 9 saavuttaen Lovaton kuudennen esiintymisen Ison-Britannian listan top-kymmenessä.
Lovaton kuudes studioalbumi Tell Me You Love Me julkaistiin syyskuussa 2017. Albumi oli enemmän R&B-vaikutteinen, kun hänen aiemmat julkaisut. Lovato kertoi albumin suurimpina inspiraatioina olleen Christina Aguilera ja Aretha Franklin. Albumi sai ylistävän vastaanoton kriitikoilta ja se sijoittui useissa maissa listojen kärkeen. Yhdysvalloissa albumi ylsi sijalle 3 ja Isossa-Britanniassa Tell Me You Love Me-levystä tuli Lovaton ensimmäinen viiden kärkeen albumilistalla sijoittunut levy. Albumin nimikkoraita julkaistiin myöhemmin levyn toisena ja viimeisenä singlenä saavuttaen platina-statuksen Yhdysvalloissa. Maaliskuussa 2018 ilmoitettiin Tell Me You Love Me-levyn myyneen platinaa Yhdysvalloissa ylittäen miljoonan kopion myynnin rajan.
Helmikuussa 2018 Demi Lovato lähti maailmankiertueelle. Kiertueen ensimmäinen osa oli 20 areenakeikkaa Yhdysvalloissa, joista suurin osa oli loppuunmyytyjä. Kiertueen ensimmäisen osa tuotti yli 20 miljoonaa dollaria. Toukokuussa Lovaton kiertue laajeni Eurooppaan, joissa hän kiersi 22 loppuunmyytyä areenaa. Syyskuussa kiertue laajenee Latinalaiseen Amerikkaan.
Toukokuussa 2018 Lovato julkaisi Clean Bandit-yhtyeen kanssa Solo-nimisen kappaleen ja hän oli mukana myös Christina Aguileran Fall In Line-kappaleella.
Heinäkuussa Lovato löydettiin 24. heinäkuuta 2018 kotoaan tajuttomana huumeiden yliannostuksesta johtuen ja hän joutui sairaalaan, sekä sen jälkeen vieroitushoitoon, joka kestää vähintään kuukauden. Maailmankiertue on keskeytetty, mutta jatkunee 20. syyskuuta Meksikon ja Etelä-Amerikan keikoilla.tarvitaan parempi lähde
Ura > 2019–: Yliannostuksen jälkeen, paluu, seitsemäs albumi

Lovaton kirjauduttua ulos huumevieroituksesta vuoden 2018 lopussa, hän teki aika pian uuden levytyssopimuksen Scooter Braunin kanssa. Lovato kertoi myöhemmin nauhoittavansa tulevaa seitsemättä studioalbumiaan ja tekevänsä "suuren comebackin" vuonna 2020.
Lovato ilmoitti esiintyvänsä ensimmäistä kertaa melkein kahteen vuoteen 26. tammikuuta 2020 järjetettävässä Grammy-gaalassa. Hän esitti siellä ”Anyone” -nimisen kappaleen, joka julkaistiin samana päivänä singlenä. Kappale on nauhoitettu 20. heinäkuuta 2018.
Helmikuussa 2020 Lovato esitti Yhdysvaltain kansallislaulun ”The Star-Spangled Banner” osana Super Bowl LIV -tapahtumaa.
Tulevan albumin toinen single ”I Love Me” julkaistiin 6. maaliskuuta 2020. Kappale kertoo itsensä rakastamisesta ja hyväksymisestä.
Lovato ja Sam Smith julkaisivat ”I’m Ready” -kappaleen 16. huhtikuuta 2020 yhdessä Jora Frantzisin ohjaaman musiikkivideon kanssa. Kappale tullaan julkaisemaan myös Smithin tulevalla albumilla To Die For.
Yksityiselämä

Kouluaikanaan Lovato joutui vaihtamaan kotikouluun koulukiusaamisen takia.
Lovato on seurustellut Trace Cyrusin, Cody Linleyn ja Joe Jonasin kanssa. Lovato ja Jonas myönsivät seurustelevansa maaliskuussa 2010, mutta toukokuussa Lovato kertoi Twitter-sivullaan, että he eivät ole enää yhdessä. Lovato alkoi seurustella näyttelijä Wilmer Valderraman kanssa tammikuussa 2011. He erosivat vuonna 2016.
Marraskuussa 2010 Lovato kirjautui sisään hoitolaitokseen masennuksen, syömishäiriön ja itsetuhoisen käytöksen takia. Hoidon aikana hänellä diagnosoitiin kaksisuuntainen mielialahäiriö. Hän lopetti tämän takia Etelä-Amerikan kiertueensa Jonas Brothersin kanssa. Huhtikuussa 2011 Lovato puhui julkisesti Seventeen-lehden haastattelussa syömishäiriöstään: "On ollut aikoja, jolloin olen todella tuntenut houkutusta olla syömättä. Käsittelen sitä lopun elämääni, sillä kyseessä on ikuinen sairaus. Varmaan koskaan ei tule päivää, jolloin en ajattelisi ruokaa tai vartaloani, mutta minun täytyy elää sen kanssa". Hän kertoi haluavansa kertoa ongelmistaan auttaakseen muita samassa tilanteessa olevia tyttöjä.
Demi Lovato ja Selena Gomez olivat parhaita ystäviä kymmenen vuoden ajan, kunnes heinäkuussa 2014 uutisoitiin heidän väliensä katkenneen. Elokuussa 2015 Gomez vahvisti hänen ja Lovaton olevan taas ystäviä.[lähde? ] Vuoden 2020 huhtikuussa Lovato kertoi, että ei koe enää olevansa Gomezin ystävä, mutta toivoo tälle pelkkää hyvää. Lovato ja näyttelijä Max Ehrich kihlautuivat heinäkuussa 2020 puolen vuoden seurustelun jälkeen.
Lovato on kertonut alkoholi- ja huumeongelmistaan.
Heinäkuussa 2018 Lovato löydettiin kotoaan tajuttomana, syyksi epäiltiin aluksi heroiinin yliannostusta. Myöhemmin selvisi että aine olisin oksikodoni-fentanyyli seos. Marraskuussa 2018 Lovato kirjautui ulos huumevieroituksesta kolmen kuukauden raittiina olon jälkeen.
Maaliskuussa 2020 Lovato oli Ellen DeGeneresin haastattelussa, jossa paljasti, että hänen entinen managerinsa Phil McIntyre ja koko häntä ympäröivä tiimi oli ollut suuri osa ongelmaa. Tähti kertoi, että hotellivierailujen aikana manageri otti iltaisin häneltä puhelimen pois estääkseen häntä tilaamasta ruokaa. Manageri poisti hedelmätkin Lovaton hotellihuoneesta, ettei laulaja saisi ylimääräisiä hiilihydraatteja.
Vuonna 2020 hän ilmoitti julkisesti olevansa panseksuaali ja keväällä 2021 olevansa muunsukupuolinen.
Filmografia

| Elokuvat> Vuosi | Elokuvat> Suomenkielinen nimi | Elokuvat> Alkuperäinen nimi | Elokuvat> Rooli | Elokuvat> Huom. |
| --- | --- | --- | --- | --- |
| 2008 | Camp Rock | Camp Rock | Mitchie Torres | Disney Channel Original Movie |
| 2009 | Operaatio Prinsessa | Princess Protection Program | Rosalinda ”Rosie” Gonzalez | Disney Channel Original Movie |
| 2010 | Camp Rock 2: The Final Jam | Camp Rock 2: The Final Jam | Mitchie Torres | Disney Channel Original Movie |
| 2017 | Smurffit: Kadonnut kylä | Smurfs: The Lost Village | Smurffiina | äänirooli |
| Televisiosarjat> Vuosi | Televisiosarjat> Suomenkielinen nimi | Televisiosarjat> Alkuperäinen nimi | Televisiosarjat> Rooli | Televisiosarjat> Jaksot |
| --- | --- | --- | --- | --- |
| 2002–2003 | Barney ja ystävät | Barney & Friends | Angela | 9 jaksoa |
| 2006 | Pako | Prison Break | Danielle Curtin | ”First Down” |
| 2007–2008 | Tavataan välkkärillä | As the Bell Rings | Charlotte Adams | 15 jaksoa |
| 2007 | Just Jordan | Just Jordan | Nicole | ”Slippery When Wet” |
| 2009–2011 | Sonny with a Chance | Sonny with a Chance | Allison ”Sonny” Munroe | 47 jaksoa |
| 2010 | Greyn anatomia | Grey’s Anatomy | Hayley May | ”Shiny Happy People” |
| 2013 | Glee | Glee | Danielle, ”Dani” |  4 jaksoa ”Tina in the Sky with Diamonds” ”A Katy or a Gaga” ”Puppet Master” ”Trio”  |
| 2015 | From Dusk Till Dawn: The Series | From Dusk Till Dawn: The Series | Maia |  2 jaksoa ”There Will Be Blood” ”Santa Sangre”  |
Diskografia > Albumit

Don’t Forget (2008)
Here We Go Again (2009)
Unbroken (2011)
Demi (2013)
Confident (2015)
Tell Me You Love Me (2017)
Dancing with the Devil... the Art of Starting Over (2021)
Holy Fvck (2022)
Diskografia > Singlet

| 0 | 1 | 2 | 3 |
| --- | --- | --- | --- |
|  ”Get Back” (2008)  ”La La Land” (2008)  ”Don’t Forget” (2008)  ”Here We Go Again” (2009)  ”Remember December” (2009)  ”Skyscraper” (2011)  ”Give Your Heart a Break” (2012)  ”Heart Attack” (2013)  |  ”Made in the USA” (2013)  ”Neon Lights” (2013)  ”Let It Go” (2013)  ”Really Don’t Care” (mukana Cher Lloyd, 2014)  ”Cool for the Summer” (2015)  ”Confident” (2015)  ”Stone Cold” (2016)  ”Body Say” (2016)  |  ”Sorry Not Sorry” (2017)  ”Tell Me You Love Me” (2017)  ”Échame la Culpa” (Luis Fonsin kanssa, 2017)  ”Sober” (2018)  ”Anyone” (2020)  ”I Love Me” (2020)  ”I’m Ready” (Sam Smithin kanssa, 2020)  ”OK Not to Be OK” (Marshmellon kanssa, 2020)  |  ”Still Have Me” (2020)  ”Commander in Chief” (2020)  ”What Other People Say” (Sam Fischerin kanssa, 2021)  ”Dancing With The Devil” (2021)  ”Met Him Last Night” (feat. Ariana Grande) (2021)  ”Fiimy” (Fuck It, I Miss You) (feat. Winnetka Bowling League) (2022)  ”Skin of My Teeth” (2022)  ”Substance” (2022)  |